Bolesť vpravo v strede chrbta
Bolesť vpravo v strede chrbta . Keď ležím alebo sedím nemôžem sa postaviť ani dať na bok. Tupá bolesť mi to nedovolí.
Nič mi nebolo. Večer som si ľahol pred televíziou a po čase ma to začalo bolieť.
Dobrý deň,
ďakujeme za prejavenú dôveru.
Vami popisovaná bolesť sa najčastejšie objavuje v dôsledku funkčnej poruchy chrbtice. Tá vzniká prudkým ochladením tela (napríklad pri spotení), preťažením svalstva, či zápalom. Príčiny bolesti chrbta však môžu byť aj iné. Vzhľadom k závažnosti príznakov považujem účinok akýchkoľvek voľnopredajných liekov za nedostatočný a preto je potrebné navštíviť lekára pre určenie diagnózy a následne vhodnej liečby.
Prajem skorú úľavu od ťažkostí.
S pozdravom
PharmDr. Veronika Kiabová